section_heading: Prvi svjetski rat
paragraph_text: Na početku Prvog svjetskog rata 15. topnička brigada nalazila se na Zapadnom bojištu u sastavu 4. armije kojom je zapovijedao vojvoda Albrecht. Zapovijedajući 15. topničkom brigadom Woyna sudjeluje u Bitci u Ardenima. Krajem kolovoza 1914. Woyna je premješten na Istočno bojište gdje postaje načelnikom stožera I. korpusa kojim je zapovijedao Hermann von Francois. Kao načelnik I. korpusa sudjeluje u velikoj njemačkoj pobjedi u Bitci kod Tannenberga kao i u Prvoj i Drugoj bitci na Mazurskim jezerima.